Diari Oficial de la Generalitat Valenciana


Sumari del DOGV 4007, del 25-05-2001 (2001/4853)

Informació pública de l'alternativa tècnica de programa relativa a la unitat d'execució 14.UE.I (B), en sòl amb ordenació detallada de Castelló.
------------------------------------------------------------------------------------------------------------------------------------------------

### Dades del document

Número de DOGV
:   4007

Data del DOGV
:   25-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/4853


Organisme emissor
:   Baladres de Benicassim, SA

Tipus de document
:   Anunci

Informació pública de l'alternativa tècnica de programa relativa a la unitat d'execució 14.UE.I (B), en sòl amb ordenació detallada de Castelló. [2001/M4853]
  
Els senyors Javier Sanchis Yañez i Daniel Pesudo Campesino, administradors mancomunats de la mercantil Baladres de Benicasim, SA amb CIF número A-12489662 i amb domicili, a l'efecte de notificacions, a Castelló de la Plana, plaça del Real, 34, a l'empara del previst als articles 48.C) i 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), fan públic el següent:
  
Se sotmet a informació pública l'alternativa tècnica de programa formulada per la mercantil Baladres de Benicasim, SA, relativa a la unitat d'execució 14.UE.I (B), en sòl amb ordenació detallada de Castelló.Dins d'aquest àmbit es troben com a afectades les parcel·les cadastrals assenyalades a la fi d'aquest anunci.
  
Els documents dels quals es compon l'anomenada actuació urbanística es troben protocol·litzats a la Notaria del senyor Joaquín Serrano Yuste, plaça de Santa Clara, 12, cinqué, de Castelló de la Plana, on els interessats, durant el termini de 20 dies a comptar des de la publicació de l'anunci al Diari Oficial de la Generalitat Valenciana, podran comparèixer per a obtenir còpia de l'acta de protocol·lització de l'esmentada alternativa, o sol·licitar que se'ls hi mostre.
  
Igualment, existeix un exemplar d'aquesta alternativa dipositat a l'Ajuntament de Castelló de la Plana, que es compon de: programa pel desenvolupament de l'actuació integrada de la unitat d'execució 14-UE-I-(B) en sòl amb ordenació detallada de Castelló, pla de reforma interior de millora, en sòl industrial amb ordenació detallada 14-UE-I de Castelló, projecte d'urbanització de la unitat d'execució 14-UE-I-(B) en sòl amb ordenació detallada de Castelló
  
Els interessats, durant el mateix termini de 20 dies, poden comparèixer en l'ajuntament, els dies hàbils, en horari d'atenció al públic, per tal de consultar les actuacions derivades de la documentació dipositada, així com formular al·legacions que al seu dret convinguen i presentar alternatives tècniques.
  
Igualment, es posa en coneixement dels interessats que el termini de cinc dies hàbils per presentar les proposicions juridicoeconòmiques s'inicia el següent dia hàbil a la finalització de l'esmentat termini de 20 dies. Dintre d'aquest termini podran formular-se aquestes proposicions en el Registre General de l'Ajuntament de Castelló de la Plana.
  
Aquest segon termini finalitzarà el següent dia hàbil. En cas que siga dissabte serà el dia següent quan es portarà a efecte l'acte d'obertura de pliques en l'ajuntament. Dintre dels 10 dies següents al de l'obertura de pliques podran ser objecte de consulta i al·legacions totes les actuacions de l'expedient.
  
Expressament es fa constar que aquest anunci es dirigeix, als efectes del compliment de l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, a aquells titulars de drets afectats per la present actuació als que, per un o un altre motiu, no pugen ser individualment notificats, per desconeguts, ignorar-se l'adreça de notificació, o bé, intentada aquesta, no es pogué dur a terme, i que són els següents: